L'Ajuntament aprova una moció que demana derogar el delicte d'injúries a la Corona
04 de gener 2019

El portaveu d'ADN Morvedre, Pablo Abelleira, va proposar al Ple ordinari del passat dijous, 27 de desembre, l’aprovació d’una moció que demanava l'eliminació del delicte d'injúries a la Corona. Esta proposta va tindre el suport de Compromís, EU i el grup de no adscrits, a més d’ADN Morvedre. Votaren en contra PP, PSOE i Ciutadans i es va abstindre Iniciativa Porteña.

  

L‘acord insta el Govern de l'Estat a derogar el delicte d'injúries al Rei i a la Casa Reial dels articles 490.3 i 491 del Codi Penal, igualant la protecció penal de l'honor d'esta figura a la de la resta de ciutadans. El text també recull el  rebuig i condemna del posicionament del Rei Felip VI i la seua intervenció en el conflicte català, així com “**la seua justificació de la violència per part dels cossos policials l'1 d'octubre”**.

  

Altre dels punts aprovats en esta moció reaferma el compromís amb els valors republicans i apostar per l'abolició “**d'una institució caduca i antidemocràtica com la monarquia**”, a més sol·licitar al Govern que convoque un referèndum d'acord amb la Constitució perquè els ciutadans puguen decidir entre Monarquia i República. També inclou un apartat per instar el Govern i el Congrés dels Diputats perquè permeta investigar en seu parlamentària les accions realitzades per Joan Carles de Borbó des de  2014, moment en què deixa de ser inviolable jurídicament.

  

L’últim dels punts aprovats en la moció és el de comunicar este acord a tots els grups parlamentaris del Congrés dels Diputats.​

![](/media/oy0pl0wh/20_c_plenotodos.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-aprova-una-mocio-que-demana-derogar-el-delicte-d-injuries-a-la-corona/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-aprova-una-mocio-que-demana-derogar-el-delicte-d-injuries-a-la-corona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-aprova-una-mocio-que-demana-derogar-el-delicte-d-injuries-a-la-corona/ "Linked In")
*   [](mailto:?body=https://aytosagunto.es/va/actualitat/l-ajuntament-aprova-una-mocio-que-demana-derogar-el-delicte-d-injuries-a-la-corona/)